Hans Nysom

Hans Hein Theodor Nysom (født 5. desember 1845 i Botnehttp://www.arkivverket.no/URN:kb_read?idx_kildeid=5915&idx_id=5915&uid=ny&idx_side=-35
 Botne kirkebok (1836–1877), s. 30, død 28. august 1903 i Kristiania) var en norsk offiser, ingeniør og politiker (V).

Han var statsråd i både i Revisjonsdepartementet  og Arbeidsdepartementet i Johannes Steens første regjering fra 6. mars 1891, fra 28. november bare i sistnevnte departement til regjeringen fratrådte 2. mai 1893.

I Johannes Steens andre regjering som tiltrådte 17. februar 1898 var han først medlem av statsrådsavdelingen i Stockholm til mars 1899, deretter statsråd i Arbeidsdepartementet til juni 1900 og deretter igjen i Stockholm frem til 6. november 1900.

Han var i periodene 1895–1897 og 1898–1900 stortingsrepresentant fra valgkretsen Kristiania, Hønefoss og Kongsvinger.

Nysom var utdannet artillerioffiserTeknisk Ugeblad nr. 10/1891, men ble i 1874 ble han ansatt i kanalvesenet. Han studerte elveregulering utenlands og hadde flere offentlige verv innen vassdrag og regulering. Som arbeidsminister sto han for den offisielle åpningen av Bandak–Norsjøkanalen i 1892.Bandak-Norsjøkanalen: Besøk etter kanaliseringen I 1900 ble han generaldirektør for Norges Statsbaner.Nordisk familjebok - Uggleupplagan 1904–1926

Nysom var formann i Polyteknisk Forening fra 1885 til 1891.Den Kongelige norske Sankt Olavs orden 1847–1947, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947

Han var sønnesønn av sogneprest og eidsvollsmann Hans Hein Nysom og halvbror til offiser og stortingsmann Anton David Svendsen Hjorth.

Nysom ble i 1892 utnevnt til ridder av St. Olavs Orden og forfremmet til kommandør av 1. klasse i 1899. Han mottok også den svenske Nordstjerneordenen.

 Utgivelser 

 Fra Finmarken, 1877
 Reductionstabeller for Hvermand: til praktisk Brug ordnede for Omsætning fra gammelt til nyt Maal og Vægt, Cammermeyer, Kristiania, 1879
 Haandbog i norsk flødningsvæsen (med Axel Borchrevink og Gunnar Sætren), H. Aschehoug & Co., Kristiania, 1889-94

 Referanser 

 Eksterne lenker 



Kategori:Venstre-statsråder
Kategori:Norske arbeidsministre
Kategori:Norske revisjonsministre
Kategori:Norske statsråder 1884–1905
Kategori:Stortingsrepresentanter 1895–1897
Kategori:Stortingsrepresentanter 1898–1900
Kategori:Stortingsrepresentanter fra Venstre
Kategori:Norske ingeniører
Kategori:Kommandører med stjerne av St. Olavs Orden
Kategori:Nordstjerneordenen
Kategori:Personer tilknyttet Norges Statsbaner
Kategori:Personer begravet på Vår Frelsers gravlund
Kategori:Personer fra Holmestrand kommune